न्यूजीलैंड ने 138 पर 7 विकेट गंवाए, एंडरसन-लीच को 3-3 विकेट
New Zealand vs England, 2nd Test Latest News Update; वेलिंगटन में इंग्लैंड और न्यूजीलैंड के बीच खेले जा रहे दूसरे टेस्ट के दूसरे दिन इंग्लैंड का पलड़ा भरी रहा। इंग्लैंड ने 315/3 के स्कोर के आगे खेलना जारी रखा।
न्यूजीलैंड दौरा कर रही इंग्लैंड की टीम ने वेलिंगटन टेस्ट में मजबूत शुरुआत की है। 2 दिनों के खेल के बाद इंग्लिश टीम 297 रनों की बढ़त पर है। इंग्लिश टीम ने पहले तो अपनी पहली पारी 435/8 के मजबूत स्कोर पर घोषित की। उसके बाद 138 रनों पर मेजबान न्यूजीलैंड के सात विकेट चटका दिए है।
शनिवार को मुकाबले के दूसरे दिन इंग्लैंड ने 315/3 के स्कोर से खेलना शुरू किया। 184 पर खेल रहे हैरी ब्रूक दूसरे दिन दो रन ही बना सके और 186 रन पर आउट हो गए। जबकि जो रूट 153 रन पर नाबाद लौटे। कीवी टीम की ओर से मैट हैनरी ने चार विकेट चटकाए।
दिन का खेल समाप्त होने तक न्यूजीलैंड ने 435 के जवाब में पहली पारी में 138 रनों पर सात विकेट गंवा दिए हैं। विकेटकीपर बल्लेबाज टॉम ब्लैंडल 25 और कप्तान टिम साउदी 23 रन पर नाबाद लौटे हैं। इंग्लैंड के तेज गेंदबाज जेम्स एंडरसन और जैक लीच ने 3-3 विकेट लिए। स्टुअर्ट ब्रॉड को एक सफलता मिली।
जो रुट ने खेली नाबाद 153 रन की पारी 
हैरी ब्रूक के बावजूद जो रुट क्रीज पर टिके रहे। उन्होंने नाबाद 153 रन बनाए। ब्रूक के बाद कप्तान बेन स्टोक्स 27 रन ही बना सके। स्टोक्स को वेगनर ने आउट किया। इसके बाद बेन फॉक्स (0), स्टूअर्ट ब्राॅड (14) और ऑली राॅबिंसन (18) रन बनाकर आउट हुए। पारी घोषित करते समय जो रुट (153) और जैक लीच (6) रन पर नाबाद थे।
न्यूजीलैंड की ओर से वापसी कर रहे मैट हेनरी को 4, माइकल ब्रेसवेल को 2 विकेट मिले। वहीं, टीम साउदी और नील वेग्नर को 1-1 विकेट मिला।
न्यूजीलैंड का टॉप आर्डर फेल 
इंग्लैंड के 435/8 का पीछा करने उतरी न्यूजीलैंड का टॉप आर्डर पूरी तरह फेल रहा। सलामी बल्लेबाज टॉम लाथम और डेवन काॅनवे बल्लेबाजी करनी उतरे। काॅनवे बिना खाता खोले ही आउट हो गए। उन्हें एंडरसन ने चलता किया। लाथम (35), विलियम्सन (4), विल यंग (2), हेनरी निकोल्स (30), डेरिल मिचेल (13) और माइकल ब्रेसवेल (6) रन बनाकर आउट हुए। टॉम ब्लंडेल 6 और कप्तान टिम साऊदी 23 रन पर नाबाद है। दिन के जीलैंड का स्कोर 7 विकेट के नुकसान पर 138 रन है। न्यूजीलैंड इस समय 297 रन पीछे चल रहा है।
पहला टेस्ट जीता इंग्लैंड
दो टेस्ट की सीरीज में इंग्लैंड पहला टेस्ट जीत चुका है। पहल टेस्ट डे-नाईट पिंक बॉल के साथ हुआ था। बेन स्टोक्स की कप्तानी वाली इंग्लैंड ने अपनी आक्रामक शैली बरकरार रखी और न्यूजीलैंड में 15 साल बाद टेस्ट मैच जीता था। माउंट मेंगनुई के बे ओवल मैदान पर इंग्लैंड ने 394 रन का टारगेट दिया था। जवाब में कीवी टीम चौथी पारी में 126 रन ही बना सकी थी।दोनों पारियों में आक्रामक फिफ्टी जड़ने वाले हैरी ब्रूक प्लेयर ऑफ द मैच रहे थे।
दोनो टीमों की प्लेइंग इलेवन
न्यूजीलैंड -टॉम लाथम, डेवोन कॉनवे, विल यंग,केन विलियमसन, हेनरी निकोल्स, डेरिल मिचेल, टॉम ब्लंडेल(विकेटकीपर) ,माइकल ब्रेसवेल,नील वैगनर, टिम साउदी (कप्तान), मैट हेनरी।
इंग्लैंड - जैक क्रॉली, बेन डकेट, ओली पोप, जो रूट, हैरी ब्रूक, बेन स्टोक्स (कप्तान), बेन फोक्स (विकेटकीपर), ओली रॉबिन्सन, स्टुअर्ट ब्रॉड, जैक लीच, जेम्स एंडरसन।